EA BE BE NE F 
A ANDORRA 


Al marge de Terrassa -ciutat de naixement i residència de Rafael Benet fins 
el 1919- i de Barcelona -on hi va viure la major part de la seva vida-, dues 
foren les contrades que tingueren un paper rellevant en la seva obra: Tossa i 
Andorra. De les seves relacions amb Tossa se n'ha parlat reiteradament: no així 
dels lligams que l'uniren amb Andorra, iniciats en l'etapa de la seva maduresa 
-quan Benet estava en plena seixantena- i que mantingué pràcticament fins als 
darrers temps. No es tracta, doncs, d'una etapa curta sinó d'una relació que en 
més o menys intensitat es perllongà una vintena d'anys. 

Diverses pogueren ser les motivacions que el dugueren a Andorra, en pri- 
mer lloc, l'ambient precari -propi encara de la postguerra- que es vivia a la 
Barcelona dels primers anys 50, no precisament propici a la pintura de Benet, 
ja titllat pejorativament en la dècada dels 40 de massa modernl, i que, en parau- 
les de Fontbona, acabà esdevenint amb els anys i per diversos motius la "figura 
oficiosament presidencial del ghetto marginal d'artistes postfauvistes"7. Ho 
confirma el fet que des de la mostra a can Parés del 1949 no tornés a exposar 
individualment fins el 1960 a la Syra, llevat de l'antològica a les galeries San 
Jorge del 1952. Foren anys difícils durant els quals Benet, que paradoxalment 
havia pintat en aquest període moltes de les seves teles més madures i perso- 
nals, hagué de dedicar-se preferentment a escriure, entre d'altres obres, la seva 
fonamental Historia de la pintura modernd i la monografia sobre el seu oncle, 
el pintor Vancells", i a donar cursos monogràfics d'història de l'art a l'Escola 
Massana. Ell mateix el 1959, després de proclamar que la seva vocació subs- 
tancial era la de l'exercici de la pintura, confessava amb evident amargor a M2 
Dolors Orriols: "...desde el a40 1952, que por cuenta de una Galería de breve 


' Així ho recordava Alexandre Cirici a "L'art de l'època de l'estraperlo i l'oasi de Montserrat", Serra 
d'Or, X11-1976, pàg. 66. 

7 Francesc Fontbona: "Rafael Benet, conèixer la pintura i viure-la", Serra d'Or, IV-1979, pàg. 65. 

) Rafael Benet, amb la col-laboració del seu fill Jordi: Historia de la pintura moderna. Impresionismo, 
Barcelona, Ediciones Omega, 1952 i Historia de la pintura moderna. Simbolismo, Barcelona, Ediciones 
Omega, 1953. Sobre la importància d'aquests dos volums de síntesi vegeu Francesc Fontbona, 0p. 


cit., pàg. 66, el qual considera que aquesta obra "hauria merescut ser el llibre de capçalera de l'escola 
autòctona d'historiadors de l'art modern, cas que aquesta hagués existit realment". 


1 Rafael Benet: Joaquim Vancells. L'bome i l'artista, Barcelona, Figures i Paisatges, 1954. 


Paisatge amb la Casa de la Vall, 1955 


pero honorable vida, se hizo una antológica de mi obra pictórica recogida desde 
1914, no tengo ninguna apetencia de exponer dada la falta de interés que hacia 
una obra y una vida, con la excepción de Cirici Pellicer y de Manzano, mostró una 
crítica en general distraída y gacetillerd"". 

D'altra banda Andorra tenia en aquella època una especial fascinació per 
als intel-lectuals catalans que, lluny del nylon i del vvhisley que en els anys 50 
començaven ja a proliferar en els incipients comerços andorrans, la veien com 
un pont obert a nous aires de llibertat, captivats pel fet que, allí, el català no 
tan sols no estava prohibit sinó que fins i tot era l'idioma oficial. Convé recor- 
dar que Rafael Benet en tot moment es sentí essencialment català i que la seva 
militància catalanista es va fer ben palesa en el decurs de la seva vida: ja d'entrada 
a l'Agrupació Regionalista, més tard, a través de la seva dilatada col-laboració a 
La Veu de Catalunya, l'òrgan oficiós de la Lliga". Ni tan sols durant la postguer- 


ó) Ma Dolores Orriols: "Rafael Benet", Revista, 2-V-1959, pàg. 16. 


6 Alícia Suàrez: Un estudi sobre Rafael Benet, Barcelona, Fundació Rafael Benet, (1991), pàg: 26, 33, 
63, 84 i 163, entre d'altres. 


Casa de la Vall. Circa 1955. 


D'esquerra a dreta, dempeus: Bonaventura Armengol, Antoni Forné, Maria Dolors Aurell 
de Benet, Ivo Fiter, Rafael Benet, Francesc Cairat, Casimir Arajol, Narcís Casal i Manuel 
Humbert. Ajupits: Manel Mas i Josep Viladomat. 


ra Benet abdicà -com ha subratllat Fontbona- del seu catalanisme vital, mal- 
grat haver de publicar, per raons òbvies, en castellà". 

També cal tenir en compte que a Andorra la conservació -i ja no diguem 
inventari- del seu patrimoni cultural era en aquella època una assignatura ine- 
xistent", compromès Benet -com ho estigué sempre- amb tota mena d'esdeve- 
niments artístics", és lògic que es neguitegés per la precària situació d'aquests 
béns artístics i veiés una immensa tasca a desenvolupar a les Valls. Per dur-la a 
terme, però, li calgué lluitar contra la indiferència general que, llevat d'honro- 
ses excepcions, trobà entre els andorrans. 


7 Francesc Fontbona, op. cit., pàg. 65. 


" Les darreres actuacions importants, promogudes pels Amics de l'Art Vell, havien tingut lloc el 1934 
a l'església de Santa Coloma d'Andorra, sota la direcció dels arquitectes Cèsar Martinell i l'andorrà 
Xavier Pla -delegat a les Valls d'aquella associació- i on Artur Cividini s'encarregà de consolidar i 
netejar les pintures murals, i, el propi 1934 i l'any segient a l'església de Sant Joan de Caselles (Cèsar 
Martinell: Memòria de l'obra realitzada per l'Entitat des de la seva Fundació fins avui, Barcelona, 


Amics de l'Art Vell, 1935, pàg. 43, 44 i 46). 


7 Jordi Benet en el Pròleg a la monografia d'Alícia Suàrez abans esmentada, pàg. 10. 


1955. Rafael Benet i Manuel Humbert 
contemplant les pintures murals de la Casa de la 
Vall, que fóren arrencades de la paret abans de 
procedir a la seva restauració 


L'inventari i conservació del patrimoni cultural 


Els primers contactes que Benet tingué amb Andorra foren conseqiiència 
de l'estudi que féu sobre l'autor dels retaules de les esglésies de Sant Joan de 
Caselles i de Sant Miquel de Pratsl" i que constituí la seva comunicació d'en- 
trada el 9 d'abril de 1954 a la Societat Catalana d'Estudis Històrics, filial de 
l'Institut d'Estudis Catalansi', aquest treball el portà, el propi mes d'abril de 
1954, a donar una conferència a Andorra" introduit pel seu amic Narcís Casal 
i Vall, president -en aquelles dates- de l'oficina de turisme anomenada allí 
Sindicat d'Iniciativa, entitat promotora de la restauració de les pintures gòti- 
ques de la Casa de la Valll. 

L'any segient, el 1955, i amb la decisiva intervenció d'aquest amic seu, el 
Consell de les Valls, encapçalat pel síndic Cairat, encarregava ja a Rafael Benet i 


P Aquest últim fou adquirit cap el 1920 per l'antiquari mallorquí Josep Ma Costa, que en part el 
vengué a Joan March. 


No Butlletí de la Societat Catalana d'Estudis Històrics, Barcelona, Institut d'Estudis Catalans, 1954- 
1955, pèg. 65 i 66. 


1 Gómez Catón: "Maravillas romànicas de los Valles de Andorra", Diario de Barcelona, 6-111-1966, 
suplement dominical. 


3 Així consta en el foli 227 del Llibre d'Actes del Consell General de les Valls d'Andorra, on figura 
transcrita l'acta del 22 de desembre de 1954: "Es dona lectura coms. Sindicat d'Iniciativa de les Valls 
concernent a la restauració de les pintures murals de la Biblioteca de la Casa la Vall ... s'acorda ... que 
el Sindicat d'Iniciativa presenti pressupost de lo que costarà la reparació en questió corrent les despe- 
ses a càrrec del Consell". 


a Manuel Humbert la restauració i consolidació dels mencionats frescos del segle 
XVI, segons consta en l'acta del 5 d'abril d'aquell any: "Es dona lectura de l'ex- 
posició presentada pels Srs. Rafael Benet i Manuel Humbert concernent a la 
restauració de les pintures murals de la Biblioteca de la Casa de les Valls, acor- 
dant-se comunicar a dits senyors, per mediació del President del Sindicat d'Ini- 
ciativa de les Valls, que s'accepta preferentment la segona proposició sempre i 
quant la creguin factible el realitzar-la". Posteriorment aquests frescos foren 
traslladats a una altra sala del mateix edificiU tal com figura en l'acta del Consell 
del 25 de maig segient: "Concernent a les pintures murals que s'encontren a la 
Biblioteca s'acorda traslladar-les a la Sala gran contigua a la de Sessions d'acord 
amb el projecte presentat i aprovat pels Senyors Benet i Humbert". 

D'altra banda el síndic Cairat amb el suport del conseller Bonaventura 
Armengol encarregà també a Benet l'inventari dels béns artístics del país". 
Gràcies a la seva actuació moltes pintures, el valor de les quals fins llavors era 
pràcticament ignorat o menystingut, varen merèixer una major atenció: és el 
cas dels dos fragments del retaule de l'església d'Andorra la Vella en forma de 
caixa-armari que Benet considerà de la primera meitat del XIV, de les pintures 
de l'esglesiola de Sant Romà dels Vilars (Engordany) que descobrí sota una 
capa de calç vella i que situà en part en el segle XV, de les pintures murals de 
l'església de Sant Climent de Pal que també considerà del segle XV, del retaule 
i pintures de l'església de Sant Romà de les Bons, el primer de principis del 
XVI i les segones en part gòtiques i en part d'època posterior, de la predel-la - 
també del segle XVI- de l'altar major de l'esglesiola de Nagol: del retaule i 
frescos de l'església de Sant Cristòfol d'Anyós, que descobrí el 1957 sota una 
capa de calç, i dels retaules de la vida de la Verge a Meritxell i els de les esglésies 
de Santa Maria d'Encamp i de Sant Pere del Serrat, tots ells del segle XVII. 

També el 1955 Benet localitzà tres petites esglésies que considerà preromà- 
niques de tradició visigòtica local i que, en trobar-se lluny de les vies de comu- 
nicació habituals, havien estat fins llavors ignorades: Sant Romà dels Vilars 
d'Engordany, on s'encarregà de salvar les restes de les pintures murals ja es- 
mentades", Sant Romà d'Aubinyà i Sant Jaume dels Cortals, de la qual fo- 


4 Foli 229, dors, del Llibre d'Actes citat. 

P El trasllat material el feu Antoni Llopart, a suggeriment de Benet i Humbert (Gómez Catón, 
op. cit.). 

6 Foli 231 del Llibre d'Actes citat. 

7 Jlordi) Blenet) Afurelll: " Turismo y Cultura en Andorra", Revista, 19/25-1-1956, pàg. 10, i, 
Rafael Benet: " Restauración del retablo de San Juan de Caselles", Diario de Barcelona, 12-X-1963, 
pàg. 29. 

$ Vegeu els articles que Rafael Benet publicà a la revista Andorra: "Algunes pintures gòtiques andor- 
ranes", 1956, pàg. 26 a 28, i, a Diario de Barcelona, 12-X-1963, abans ja citat. 


9 Joan Ainaud: "Andorra i la pintura romànica", revista Andorra, 1956, pàg. 23. 


El pla d'Andorra la Vella (en gris), 1956. 


ren arrencats el 1956 uns vestigis de pintura per a ser guardats en un projec- 
tat, en aquella època, futur Museu Nacional d'Andorra". L'atribució d'aques- 
tes dues últimes esglesioles com a preromàniques, acceptada inicialment"', 
ha estat questionada, però, els darrers anys", cal precisar en aquest sentit que 
ja Rafael Benet, en l'entrevista que Gómez Catón publicà el 6 de març de 
1966 a Diario de Barcelona, advertia: " Hay que ir con suma cautela, porque 
Andorra hasta hace muy poco, fue un país muy conservador. Se da el caso -si la 
documentación es correcta-, de una iglesia construida en 1845, en la época del 
obispo Guardiola. De ser así, lo prerromànico habría llegado hasta mediados del 
siglo pasado . 


L'actuació a Sant Joan de Caselles 


Uns anys després, el Consell de les Valls, amb intervenció entre d'altres 
dels consellers Càndid Riba i Pere Font, i de Pere Canturri, secretari de la 


0 Rafael Benet: "Descobertes pre-romàniques a Andorra", revista Andorra, 1957, pàg. 36 a 40. 


"1 Vegeu Cèsar Martinell: "L'arquitectura pre-romànica d'Andorra", revista Andorra, 1959, pàg. 20, 
i, Cebrià Baraut: "Les Esglésies pre-romàniques i romàniques d'Andorra (segles X-XID", Quaderns 
d'estudis andorrans, Cercle de les Arts i les Lletres, Andorra, 1976, pàg. 14. 


2 Catalunya Romànica, Barcelona, Enciclopèdia Catalana, 1992, Volum VI, pàg. 414. El mateix text 
figura a Andorra Romànica, Enciclopèdia Catalana i Govern d'Andorra, 1992. 


Inicis de primavera, Andorra la Vella, 1960 


llavors anomenada Junta de Cultura, encarregà a Rafael Benet i a Manuel 
Humbert, en la sessió del 8 de setembre de 1963, la restauració del retaule del 
segle XVI de l'església de Sant Joan de Caselles, segons consta en l'acta d'aquell 
dia: "A proposició de la M.I. Junta de Cultura s'acorda: procedir a la Restau- 
ració del Retaule de Sant Joan de Caselles, sota la direcció dels Srs. Benet i 
Humbert, i per l'Escola Massana de Barcelona, sobre la base del Pressupost 
presentat de 160.000 pessetes (130.000 pessetes de cost i 30.000 pessetes d'es- 
tància a les Valls de la Direcció Tècnica) "P. Sota la seva responsabilitat treba- 
llaren, entre d'altres, Bonaventura i Joaquim Sabaté, professors de l'Escola 
Massana de Barcelona, i Francesc Rossell, tallista de Sant Julià de Lòria. Manuel 
Humbert s'encarregà de la restauració final del retaule, amb una cura i respec- 
te indispensables, com ho demostra el fet d'haver al-ludit amb simple grisalla 
el tema original de la casella -robada el 1936- que representava la caiguda de 
Crist camí del Calvari". 

L'octubre de 1963, l'equip dirigit per Rafael Benet, en desmuntar aquest 
retaule per a restaurar-lo, trobà enterrats sota l'altar diversos fragments de la 
Majestat romànica d'estuc del segle XII que originàriament estava adossada 


5 Foli 518 del Llibre d'Actes citat. 
4 Rafael Benet, Diario de Barcelona, 12-X-1963, pàg. 29. 


a un mural policrom, conjunt únic" per l'original combinació de dues tèc- 
niques i de dos materials ben diferents: la Majestat -d'estuc- i la pintura 
mural -al fresc-$. Aquest descobriment -el més rellevant dels fets per Benet 
a Andorra i que dugué a allí el propi director dels Museus d'Art de Barcelona, 
Joan Ainaud de Lasarte"'- tingué un cert ressò a la premsa barcelonina: a més 
a més de l'article que el propi Benet firmà a Diario de Barcelona el 26 d'aquell 
mes -tan bon punt feu el descobriment-£, Joan Perucho publicà a Destino el 
15 de febrer de l'any segiient" uns comentaris sobre aquesta troballa relaci- 
onada amb el costum practicat en els segles d'incomprensible menyspreu de 
l'art romànic -per considerar-lo bàrbar i indigne- de cremar o enterrar les 
obres d'aquell període. El mural policrom en questió representa una creu pinta- 
da, sobre els braços de la qual hi figuren el sol i la lluna i, a sota, els dos personat- 
ges llegendaris, Longinus i Stephanons situat a la paret lateral del costat de l'epís- 
tola estava recobert el 1963 d'innombrables capes de calç, darrera les quals s'hi 
trobava encara una decoració gòtica que tapava aquest mural romànic i que el 
restaurador Andreu Asturiol desuní a instàncies de Rafael Benet l. 


Les seves estades a les Valls 


Totes aquestes tasques l'obligaren a passar llargues temporades a Andorra, 
en companyia molts cops de Manuel Humbert. Cap a 1963 s'hi afegí també 
l'arquitecte Cèsar Martinell. En aquell ambient andorrà, cada cop més comer- 
cialitzat, sorprenia trobar-se a l'Hotel Mirador els tres personatges -a l'hivern, 
vora el foc, i, a l'estiu, a la terrassa tot prenent la fresca- discutint amb vehe- 
mència però amicalment de nombroses questions artístiques amb alguns an- 
dorrans (entre els quals hi havia l'hoteler Joan Sasplugas), allunyats per uns 
moments de les tasques prosaiques de llurs conciutadans. 


0 Henri Pradalier: " Le décor roman de Sant Joan de Caselles", Butlletin Annuel, Sciences, letres et arts, 
Société Ariégeoise, Saint-Girons, Volum XXX, 1975, pàg. 261. 


"0 Segons explicà Rafael Benet a Gómez Catón (op. cit) els trossos d'aquesta imatge foren en part 
recuperats per l'operari Pere Font de Prats sota les instruccions directes de Benet. 


" Existeix a l'arxiu de la família Benet una fotografia de l'època -d'escassa qualitat- la qual ens mostra 
Joan Ainaud cercant el primitiu nivell del solatge de l'església, en companyia de Benet i d'altres. 


8 Rafael Benet: " importante ballazgo en Canillo (Andorra)", Diario de Barcelona, 26-X-1963, pàg. 29, 
en el qual donà, amb aquell entusiasme que posava en les coses que feia, tota mena de detalls d'aques- 
ta troballa. 


D Juan Perucho: "Invención y criterio de las artes. Un descubrimiento en Andorra", Destino, 15-II- 


1964, pàg. 38. 


0 Gómez Catón, op. cit. i Henri Pradalier, op. cit., pàg. 261. El mural romànic fou posteriorment 
restaurat segons que acordà el Consell de les Valls el 25 de maig de 1965: "acceptar el pressupost del 
Sr. Gudiol, per un import de 100.000 pessetes, per la restauració de les pintures murals romàniques 
de Sant Joan de Caselles" (foli 649 del Llibre d'Actes citat). Els treballs de restauració foren, però, 
materialment duts a terme per Andreu Asturiol, col-laborador en aquelles dates de Ramon Gudiol. 


Ex —— 


Andorra. Inici de tardor, 1963 


Coincidiren, d'altra banda, les primeres estades de Rafael Benet a Andorra 
amb el que s'anomenà Curs Internacional d'Estudis Superiors, organitzat a 
partir del 1955 pel Consell de les Valls sota la direcció de Mn. Antoni Griera i 
amb la inestimable intervenció de Francesc X. Sanmartí, i, en el qual partici- 
paren diversos intel-lectuals de Barcelona i del sud de França. Les matèries 
tractades en aquests cursos (filologia romànica, història pirenaica, etnografia i 
història de l'art, institucions, economia i ideologia contemporània) contribui- 
ren obertament a fer redescobrir als seus assistents el valor dels béns artístics de 
les Valls". Durant tres anys seguits, Benet hi participà d'una manera ben acti- 
va en donar les segiients conferències: "Algunes pintures d'Andorra" (1955), 
"La pintura pre-romànica andorrana" (1956) i "Els últims descobriments pic- 


tòrics a les Valls" (195777. 


1 Pere Canturri: "Notes sobre la labor d'investigació, restauració i inventari del Patrimoni Artístic 
Andorrà", Annals, Institut d'Estudis Andorrans, Centre de Barcelona, 1979, pàg. 20. 


2 Revista Andorra, 1960, pàg. 64. 


Encara que malauradament l'inventari o catàleg dels béns artístics d'Andorra, 
en el qual tant treballà Benet, resta incomplet i, per tant, inèdit, diversos 
foren els seus articles en què comentà aquestes actuacions seves, com els dos 
apareguts en la revista Andorra, patrocinada pel Consell de les Valls, als quals 
s'ha fet esment ja en les notes d'aquest article, a més de les seves publicacions 
a Diario de Barcelona dels dies 12 i 26 d'octubre de 1963, també citades en les 
anteriors notes, i de l'article de caire històric aparegut a Revista el 19567, 

Cal recordar també aquí les al-lusions que Benet féu en el seu discurs sobre 
El Ritme Universal a les incisions parietals de la cova de les Bruixes, prop de 
Prats (Canillo). La inquietud -consubstancial en Rafael Benet- l'havia, fins i 
tot, portat a opinar sobre arqueologia andorrana i a servir-se'n d'ella per poder 
explicar la seva teoria del ritme universal. 

Amb posterioritat, l'actuació puntual de Benet a Sant Joan de Caselles ha 
estat valorada en diverses publicacions". També s'ha escrit, especialment a 
Barcelona, sobre la tasca general benetiana en l'inventari i conservació del 
patrimoni cultural andorrà)". Malgrat tot aquestes actuacions resten avui, però, 
gairebé ignorades. 


L'obra pictòrica 
Els primers paisatges andorrans de Benet daten de 1955 i, fins el 1965, 


quasi tots els anys en pintà. Després, els darrers anys de la seva vida -1976 i 
1977/-, tornà a realitzar-ne, quan sojornà de bell nou al Principat, ja no per a 
q J pat, J P 


" La seva intenció era de publicar-lo tan bon punt l'hagués enllestit i la prova és que en el catàleg de 
l'exposició que el 1969 li organitzà el Grup Nonell, dins el capítol de la seva obra criticohistòrica i 
literària, consta "en preparació" un "Inventari dels bens arqueològics i artístics d'Andorra. Monumenta 
Andorrana. Casal i Vall. Andorra la Vella". El propi Benet així ho anunciava a Gómez Catón en 
l'entrevista -ja citada- publicada a Diario de Barcelona el 6-111-1966. 


YH Rafael Benet: "El alma de Andorra", Revista, 19/25-1-1956, pàg. 9. 


P Rafael Benet i Vancells: El Ritme Universal, Real Academia de Bellas Artes de San Jorge, Barcelona, 
1969, pàg. 25 i 26. El text d'aquest discurs es va incloure en qualitat d'annex al final de la monografia 
d'Alícia Suàrez ja citada Un estudi sobre Rafael Benet, pàg. 287 i segiients. 


"é Vegeu Gran Enciclopèdia Catalana, Barcelona, Enciclopèdia Catalana, Volum 13, 1979, pàg. 242, 
Henri Pradalier: op. cit, pàg. 260 i 261, Josep Ferrer i Altimira: Esglésies Pre-romàniques i romàniques 
d'Andorra, Andorra, Banca Mora, 1988, pàg. 22, Marta Planas de la Maza: Catalunya Romànica, 
Barcelona, Enciclopèdia Catalana, 1992, Volum VI, pàg. 448, per bé que al peu de la fotografia de la 
Majestat romànica s'hi observa alguna imprecisió pel que fa als autors d'aquesta troballa. De com i 
qui trobà els fragments d'aquesta Majestat i el mural policrom, vegeu l'article de Rafael Benet -ja 
citat- que es publicà a Diario de Barcelona, 26-X-1963, pàg. 29. 


Y Vegeu Juan Perucho, op. cit., pàg. 38, Gómez Catón, op. cit., César Martinell: "Actuación artístico- 
cultural en Andorra", La Vanguardia, 5-VI1-1966, pàg. 53: Alexandre Cirici: "Rafael Benet, la imatge 
d'un món feliç", Serra d'Or, VI1-1966, pàg. 59: Juan Ainaud de Lasarte en el text de presentació de 
l'exposició organitzada per la Dirección General de Bellas Artes, Madrid, 1964: Francesc Fontbona, 
op. cit., pàg. 65 i 66, i Alícia Suàrez, op. cit, pàg. 164, entre d'altres. 


Paisatge de Canillo, 1964 


restaurar O inventariar el patrimoni cultural andorrà, sinó per a descansar i 
alhora pintar. En el catàleg raonat d'Alícia Suàrez" hi figuren vint-i-un qua- 
dres realitzats a Andorra, si bé després de la seva edició se n'han localitzat sis 
més. Per això trobareu com annex al present text les fitxes tècniques d'aquestes 
pintures, que comprenen, a més d'una obligada actualització de les ja cataloga- 
des el 1991, la incorporació de les altres obres que s'han pogut localitzar pos- 
teriorment. 

Convé tenir en compte que Benet començà a pujar a Andorra, no per 
pintar, sinó per inventariar els béns artístics del país, el contacte seguit amb 
aquell paisatge, però, va ser de mica en mica objecte de la seva atenció i assimi- 
lació i, malgrat la dificultat de la seva transposició en pintura, arribà a integrar- 
lo plenament en la seva característica manera de fer, com ell mateix va reconèi- 
xer: "Aquestes estades (a Andorra) em permeteren, amb els anys, d'interpretar 
pictòricament el difícil paisatge de les Valls $. 

Tanmateix, el procés d'elaboració d'aquests pintures -particularment les 
dels anys 50 i 60- sembla ser diferent del que utilitzà, per exemple, en el seus 
quadres del Cafè d'En Biel, mètode de treball -l'utilitzat en aquestes obres de 
Tossa- que el seu fill Jordi ens ha explicat amb justesa: "...s'omplia els ulls de 
l'espectacle -amb avidesa i calma, sense cap pressa aparent- i hores després o 
l'endemà en transvasava el suggeriment sense tenir-lo al davant. Així va acon- 


8 Alícia Suàrez: op. ci4., pàg. 257 a 271. 
2 Rafael Benet i Vancells, El Ritme Universal, pàg. 25. 


seguir que el tema no el dominés"$. El propi Rafael Benet ja deia que "les 
primeres frases de la meva melodia seran sempre donades pel natural: per un 
instant rítmic visible, però difícilment instantani en la mateixa resolució me- 
morística. La retentiva és indispensable... "11. A Andorra l'execució sembla més 
directa, com si Benet hagués resolt el travat de les seves composicions bàsica- 
ment amb la simple mirada de l'artista que ordena, sense prèvies abstraccions. 

D'altra banda no li calgué moure's gaire per trobar els temes d'aquests 
quadres, la major part dels quals foren vistos des dels hotels on s'hostatjava o 
des dels seus environs més pròxims": primer des de l'Hotel Mirador (avui 
desaparegut) a Andorra la Vella, tocant a la Casa de la Vall: és el cas de les 
vistes, preses des de diversos punts de mira, dels prats i bordes que envoltaven 
allí el riu Valira i que Benet anomenà en alguns quadres El pla d'Andorra la 
Vella, avui gairebé desconegut per les innombrables construccions i vials que 
s'hi han anat bastintÓ. Després, quan treballà a Sant Joan de Caselles, des de 
l'Hotel Oller de Canilloíí, des de la pròpia església esmentada o -un altre 
cop- des de l'Hotel Miradorí$, on s'hi tornà a allotjar la mateixa tardor de 
1963 a causa del fred que feia a Canillo, població cinc-cents metres més enlai- 
rada que la capital del Principat. Finalment, els darrers anys de la seva vida 
-1976 i 1977-, des de l'Hotel Sasplugas als afores d'Andorra la Vella". 

Dues observacions més sobre aquests paisatges: en primer lloc, la gran 
quantitat de visions ex picat que mostren des d'un punt de mira alt, ex p/on- 
geon, els verds frondosos i vellutats del fons de la vall o les teulades de les cases 
situades en plans inferiors, a voltes amb un primer terme -les baranes d'una 
terrassa O les branques d'un arbre-, i, per últim, l'intent reeixit d'integrar en 
alguns d'aquests paisatges el seu tema paradigmàtic, les composicions de figu- 
res a l'aire lliure, pròpies sobre tot de les pintures de Tossa: és el cas de Prima- 


vera. La pèrgola de l'Hotel Mirador (cat. núm. 63.0.05), Verds de Canillo (cat. 


9 Jordi Benet: "Esbós per a una semblança de Rafael Benet" en el Catàleg de l'exposició organitzada 
pel Departament de Cultura de la Generalitat de Catalunya i el Centre Cultural de la Caixa de 
Terrassa, Barcelona, 1997, pàg. 12. 


41 Rafael Benet i Vancells: El Ritme Universal, pàg. 28. 


2 Malgrat que aquesta proximitat al lloc d'estada havia de fer la seva tasca més còmoda, la majoria de 
pintures amb temes andorrans no són de mides grans. 


$ Cat. núm. 55.0.01, 56.0.01, 61.1.01, 61.0.02 i 61.0.03, així com també de les pintures localitza- 
des darrerament i que es cataloguen en les fitxes tècniques que es troben a continuació d'aquest text 
com a núm. 55.0.02, 55.0.03, 56.0.02 i 60.0.10. També la núm. 60.0.09 fou pintada des de l'Hotel 
Mirador si bé amb un punt de mira diferent. 


4 Cat. núm. 65.0.01 i 65.0.02. 
5 Cat. núm. 63.0.04. 
16 Cat. núm. 63.0.02, 63.0.03 i 63.0.05. 


Y Cat. núm. 76.0.03, 77.0.01 i 77.0.02, així com de les pintures senyalades de núm. 76.0.04 i 
77.0.03 en les fitxes tècniques d'aquest Quadern. 


ial —— 


núm. 65.0.01), La terrassa de l'Hotel Oller, Canillo, Andorra (cat. núm. 65.0.02), 
i, com un darrer record, Terrassa de l'Hotel Sasplugas (cat. núm. 77.0.02), si bé 
a Andorra, llevat de La terrassa de l'Hotel Oller, Canillo, Andorra (cat. núm. 
65.0.02), el paisatge pren un major protagonisme que en les composicions de 
Tossa abans esmentades. 


La divulgació d'aquestes pintures 


Les primeres obres realitzades a Andorra que es mostraren en públic foren 
les tres exposades el 1960 a la Syra i, posteriorment, les sis que hi havia en 
l'exposició antològica de Madrid del 1964. La mostra amb el nombre més 
gran de quadres d'Andorra tingué lloc, però, en la individual de la Syra el 
1966 on n'hi havia tretze, la majoria dels quals havien estat pintats a Canillo 
entre 1963 i 1965, quan Benet dirigí les obres de restauració de Sant Joan de 
Caselles, i dels quals queden per localitzar-ne encara avui en dia quatre". La 
darrera exhibició de paisatges d'Andorra, en vida de Rafael Benet, es pogué 
veure en l'homenatge que el Grup Nonell li dedicà el 1969, on se'n mostraren 
una dotzena. Després de la seva mort, l'antològica de Terrassa del 1979 n'exhi- 
bí dos i la darrera exposició del 1997 cinc teles. 

Aquests paisatges han estat lògicament comentats per la crítica en el con- 
text general de les mostres benetianes. Així, Alberto del Castillo, a l'exposició 
del 1966 a les galeries Syra, hi veia un " Zrismo acrecentado por una exaltación 
cromàtica, coincidente en algunos momentos con Mompou"). Per la seva part, 
Santos Torroella, arran d'aquesta mateixa exposició, feia especial esment de "/4 
bellísima serie de paisajes de Andorra, que se abre con "Inicios de Primavera, Andorra 
la Vella", de 1960, resuelto en grises, verdes y malvas de sutil y delicada sonoridad, 
y se prosigue con lenzos como "Paisaje de Canillo", de fina estructuración en sus 
escalonados términos, "El pontet", de gran vivacidad en sus tintas, "Lluvia, Canillo, 
con la elegancia de sus grises en los tejados de primer término, felizmente conjuga- 
dos con los verdes en la delgada luminosidad que tamiza la lluvia, a cuya presencia 
se alude tan sólo por la calidad misma, húmeda, de esa claridad tenue que bafia el 
paisaje Y. Darrerament, Alícia Suàrez ha apreciat que en alguns d'aquests pai- 
satges "la massa cromàtica adquireix una presència diferent, com expansiva i 
vellutada" i que en d'altres Benet "adopta un cromatisme que, al costat de la 


18 Són els quadres catalogats en aquella exposició de núm. 10 (Czngles de Canillo, Otofio), 16 ( Verdes 
de la ribera del Valira, Canillo), i, 17 i 20 (ambdós amb el mateix títol Cingles de Canillo, Verano, 
però, segons el catàleg, d'anys diferents -1964 i 1965-). 


9 Alberto del Castillo, Diario de Barcelona, 30-IV-1966, pàg. 17. 
90 Santos Torroella: " Rafael Benet, un maestro", El Noticiero Universal, 4-V-1966, pàg. 10. 


simfonia en verds, incorpora uns brillants i variats accents fauves '. Enric 
Jardí per la seva banda també havia estat particularment sensible als temes 
andorrans de Benet que -entenia- representen "la culminació del seu període 
de maduresa artística 7 i Josep M. Cadena estima que l'artista sabé veure en 
aquestes pintures la catalanitat que reflexà també en els seus quadres de Mura 
i en els de la sèrie del Cafè d'En Biel. 

Llevat dels anteriors comentaris, pocs més han estat els publicats a la prem- 
sa sobre aquests paisatges andorrans, la qual cosa confirma l'existència d'una 
mena de sordina que encara avui sembla afeblir la divulgació del conjunt de la 
seva obra, a l'igual que succeeix amb la de la major part dels pintors dits figu- 
ratius d'aquesta època, malgrat l'indubtable pes específic que alguns d'ells - 
Humbert i Mompou, per posar dos exemples ben significatius- han tingut i 
tenen en la història de l'art català d'aquest segle. Ara, que en complir-se ja vint 
anys de la mort de Rafael Benet el pas del temps ens hauria de donar a tots 
plegats una visió més objectiva en valorar la seva obra, cal que la rescatem del 
purgatori de l'oblit i la situem al lloc que li correspon. 


Jacint Berenguer i Casal 


i Alícia Suàrez, op. cit., pàg. 261 i 262. 


v2 Vegeu els seus articles "Rafael Benet, dignament recordat", Avui, 4-XI-1979, pàg. 21 i "Rafael 
Benet, obert i prolífic", Serra d'Or, 111-1992, pàg. 60, així com els seus comentaris en el Catàleg de 
l'exposició de 1997 -de la qual en fou comissari-, pàg. 17, reproduits pràcticament a Diario de Terras- 


1414-1997. 
93 Josep M. Cadena: "Rafael Benet: el equilibrio en el hacer artístico", Arte Omega, VI1/IX-1997, 
pàg. 9. 


Is 


